Steeds min lig in beurtkragtonnelArgieffoto (Foto: Unsplash) Fase 6-beurtkrag sal steeds daagliks vanaf 16:00 tot 05:00 in werking gestel word, terwyl fase 5-beurtkrag van 05:00 tot 16:00 sal geld. Hierdie patroon sal tot verdere kennisgewing van krag wees. Meer as 17 325 MW se opwekkingsvermoë is tans onbeskikbaar terwyl 5 457 MW weens beplande instandhoudingswerk nie beskikbaar is nie. Opwekkingseenhede by die Camden-, Koeberg- en Medupi-kragstasie is oor die afgelope 24 uur weer in diens gestel, maar in dieselfde tydperk het ’n opwekkingseenheid by die by Kriel-kragsentrale onklaar geraak. Volgens Eskom het vertragings in die terugkeer na die netwerk van ’n eenheid by die Kendal-, Kriel-, Medupi- en Tutuka-kragstasie bygedra tot die kapasiteitsbeperkings.